যুগ্ম প্রোটিন

যুগ্ম প্রোটিন () হল একধরনের প্রোটিন যা অন্যান্য অ-প্রোটিন পদার্থের সাথে সমযোজী বন্ধন বা দুর্বল আকর্ষণ দ্বারা আবদ্ধ থেকে বিভিন্ন কাজ সম্পন্ন করে।


যে সমস্ত প্রোটিন শুধুমাত্র অ্যামাইনো অ্যাসিড দিয়ে তৈরি তাদেরকে সরল প্রোটিন বলা হয়। এই সরল প্রোটিন ই যখন অন্য কোন অ-প্রোটিন পদার্থের সাথে যুক্ত হয়, তা হয় যুগ্ম প্রোটিন। এই অ-প্রোটিন পদার্থটিকে মূলত প্রস্থেটিক গ্রুপ বলে। ভিটামিন অন্যতম গুরুত্বপূর্ণ প্রস্থেটিক গ্রুপ।

প্রকারভেদ ও উদাহরণ
ক্রোমোপ্রোটিন
রঞ্জক পদার্থের সাথে প্রোটিনের সংযুক্তিতে সৃষ্ট যুগ্ম প্রোটিন। 
যেমন–
 হিমোগ্লোবিন (হিম গ্রুপ, লাল রং)
 হিমোসায়ানিন (নীল রং)
 রোডপসিন (ক্যারোটিনয়েড গ্রুপ, কমলা রং)
 ফ্ল্যাভোপ্রোটিন (রাইবোফ্ল্যাভিন গ্রুপ / ভিটামিন বি২)

ফসফোপ্রোটিন
ফসফেট গ্রুপের সাথে প্রোটিনের সংযুক্তিতে সৃষ্ট যুগ্ম প্রোটিন। 
যেমন– কেসিন (দুধ)।

গ্লাইকোপ্রোটিন ও মিউকোপ্রোটিন
শর্করার সাথে প্রোটিনের সংযুক্তিতে সৃষ্ট যুগ্ম প্রোটিন। গ্লাইকোপ্রোটিনে শর্করা <৪% ও মিউকোপ্রোটিনে শর্করা >৪% থাকে। যেমন– গ্লুকোস্যামাইন, গ্যালাকটোস্যামাইন ইত্যাদি।

নিউক্লিওপ্রোটিন
নিউক্লিক অ্যাসিড-এর সাথে প্রোটিনের সংযুক্তিতে সৃষ্ট যুগ্ম প্রোটিন। যেমন– আরএনএপ্রোটিন, ডিএনএপ্রোটিন ইত্যাদি।

মেটালোপ্রোটিন
ধাতব আয়ন-এর সাথে প্রোটিনের সংযুক্তিতে সৃষ্ট যুগ্ম প্রোটিন। যেমন–
 হিমোগ্লোবিন (হিম গ্রুপ, Fe2+ বর্তমান)
 হিমোসায়ানিন (Cu2+ বর্তমান)

লাইপোপ্রোটিন
স্নেহজাতীয় পদার্থের সাথে প্রোটিনের সংযুক্তিতে সৃষ্ট যুগ্ম প্রোটিন। যেমন– কোষপর্দায় বর্তমান।

তথ্যসূত্র

বহিঃসংযোগ



বিষয়শ্রেণী:প্রোটিন কাঠামো